EELNÕU

26.09.2025

**Jäätmeseaduse muutmise seadus**

**§ 1. Jäätmeseaduse muutmine**

Jäätmeseaduse§ 262 tekst muudetakse ja sõnastatakse järgmiselt:

„(1) Elektri- ja elektroonikaseadmete tootja kannab tema tootest tekkinud ning kogumiskohta toodud kodumajapidamiste elektroonikaromude kogumise, töötlemise, taaskasutamise ja keskkonnaohutu kõrvaldamise kulud:

|  |  |
| --- | --- |
| 1) |  elektroonikaromude puhul, mis on tekkinud Euroopa Parlamendi ja nõukogu direktiivi 2012/19/EL elektri- ja elektroonikaseadmetest tekkinud jäätmete (elektroonikaromude) kohta (ELT L 197, 24.07.2012, lk 38–71) I lisas sätestatud kategooriatesse kuuluvatest ning pärast 13. augustit 2005 turule lastud elektri- ja elektroonikaseadmetest, välja arvatud päikesepaneelidest; |

|  |  |
| --- | --- |
| 2) |  elektroonikaromude puhul, mis on tekkinud alates 2012. aasta 13. augustist turule lastud päikesepaneelidest; |

|  |  |
| --- | --- |
| 3) |  elektroonikaromude puhul, mis on tekkinud Euroopa Parlamendi ja nõukogu direktiivi 2012/19/EL III lisas nimetatud kategooriatesse kuuluvatest ning alates 2018. aasta 15. augustist turule lastud elektri- ja elektroonikaseadmetest, mis ei kuulu nimetatud direktiivi I lisa reguleerimisalasse. |

(2) Elektroonikaromu on elektri- ja elektroonikaseade, mis on käesoleva seaduse § 2 lõike 1 tähenduses jäätmed, sealhulgas kõik osad, alakoostud ja tarvikud, mis on toote osad selle kasutuselt kõrvaldamise ajal.

(3) Kuni 2005. aasta 13. augustini turule lastud, Euroopa Parlamendi ja nõukogu direktiivi 2012/19/EL I lisas nimetatud kategooriatesse kuuluvatest kodumajapidamiste elektri- ja elektroonikaseadmetest, välja arvatud päikesepaneelidest, tekkinud elektroonikaromude kogumise, töötlemise, taaskasutamise ja keskkonnaohutu kõrvaldamise kulud kõrvaldamise kannavad ühiselt kõik kodumajapidamiste elektri- ja elektroonikaseadmete tootjad, kes nimetatud kulude tekkimise ajal turul tegutsevad. Tootjad kannavad kulud proportsionaalselt oma turuosaga vastavat liiki elektri- ja elektroonikaseadmete müügi turul.

(4) Elektri- ja elektroonikaseadmete tootjad kannavad muude kasutajate kui kodumajapidamiste elektroonikaromude kogumise, töötlemise, taaskasutamise ja keskkonnaohutu kõrvaldamise kulud:

|  |  |
| --- | --- |
| 1) |  elektroonikaromude puhul, mis on tekkinud Euroopa Parlamendi ja nõukogu direktiivi 2012/19/EL I lisas nimetatud kategooriatesse kuuluvatest ning pärast 13. augustit 2005 turule lastud elektri- ja elektroonikaseadmetest, välja arvatud päikesepaneelidest; |

|  |  |  |
| --- | --- | --- |
| 2) |  |  elektroonikaromude puhul, mis on tekkinud alates 2012. aasta 13. augustist turule lastud päikesepaneelidest; |

|  |  |
| --- | --- |
| 3) |  elektroonikaromude puhul, mis on tekkinud Euroopa Parlamendi ja nõukogu direktiivi 2012/19/EL III lisas nimetatud kategooriatesse kuuluvatest ning alates 2018. aasta 15. augustist turule lastud elektri- ja elektroonikaseadmetest, mis ei kuulu nimetatud direktiivi I lisa reguleerimisalasse. |

(5) Kuni 2005. aasta 13. augustini turule lastud turule lastud, Euroopa Parlamendi ja nõukogu direktiivi 2012/19/EL I  lisas nimetatud kategooriatesse kuuluvatest muude kasutajate kui kodumajapidamisteelektri- ja elektroonikaseadmetest, välja arvatud päikesepaneelidest, mis asendatakse uute samaväärsete või sama funktsiooni täitvate toodetega, tekkinud jäätmete käitlemise kulud kannavad kõnealuse toote tootjad toote tarnimisel.

(6) Kuni 2005. aasta 13. augustini v turule lastud, Euroopa Parlamendi ja nõukogu direktiivi 2012/19/EL I  lisas nimetatud kategooriatesse kuuluvatest muude kasutajate kui kodumajapidamiste elektri- ja elektroonikaseadmetest, välja arvatud päikesepaneelidest, tekkinud muude jäätmete käitlemise kulud kannab jäätmevaldaja.“.

**§ 2. Seaduse jõustumine**

Käesolev seadus jõustub 2025. aasta 9. oktoobril.

…….

Riigikogu esimees

Tallinn „…“ ………….. 2025

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Algatab Vabariigi Valitsus „….“ ……………. 2025

allkirjastatud digitaalselt